分类：文化/艺术-文学
问题：收集关于“长江·黄河”的诗句越多越好。（急需21日要用） 
越多越好。（急需21日要用）
回答：杜甫《登高》 风急天高猿啸哀，渚清沙白鸟飞回。 无边落木萧萧下，不尽长江滚滚来。 万里悲秋常作客，百年多病独登台。 艰难苦恨繁霜鬓，潦倒新停浊酒杯。 苏轼《念奴娇•怀古》 大江东去，浪淘尽，千古风流人物。 故垒西边，人道是，三国周郎赤壁。 乱石穿空，惊涛拍岸，卷起千堆雪。 江山如画，一时多少豪杰。 遥想公瑾当年，小乔初嫁了，雄姿英发。 羽扇纶巾，谈笑间，樯橹灰飞烟灭。 故国神游，多情应笑我，早生华发。 人间如梦，一樽还酹江月。 《沁园春•长沙》 独立寒秋，湘江北去，橘子洲头。 看万山红遍，层林尽染，漫江碧透，百舸争流。 鹰击长空，鱼翔浅底，万类霜天竞自由。 怅寥廓，问苍茫大地，谁主沉浮。 携来百侣曾游，忆往昔峥嵘岁月稠。 恰同学少年，风华正茂，书生意气，挥斥方遒。 黄河之水天上来，黄河远上白云间 。 登鹳雀楼（唐）王之涣 白日依山尽，黄河入海流。 欲穷千里目，更上一层楼。 将进酒（唐）李白 君不见黄河之水天上来，奔流到海不复回。 君不见高堂明镜悲白发，朝如青丝暮成雪。 人生得意须尽欢，莫使金樽空对月。 天生我材必有用，千金散尽还复来。 烹羊宰牛且为乐，会须一饮三百杯。 岑夫子，丹丘生，将进酒，君莫停。 与君歌一曲，请君为我侧耳听。 钟鼓馔玉不足贵，但愿长醉不愿醒。 古来圣贤皆寂寞，惟有饮者留其名。 陈王昔时宴平乐，斗酒十千恣欢谑。 主人何为言少钱，径须沽取对君酌。 五花马，千金裘， 呼儿将出换美酒，与尔同销万古愁。 塞上曲（唐）李白 大汉无中策，匈奴犯渭桥。 五原秋草绿，胡马一何骄。 命将征西极，横行阴山侧。 燕支落汉家，妇女无华色。 转战渡黄河，休兵乐事多。 萧条清万里，瀚海寂无波。 行路难（唐）李白 金樽清酒斗十千，玉盘珍羞直万钱。 停杯投箸不能食，拔剑四顾心茫然。 欲渡黄河冰塞川，将登太行雪满山。 闲来垂钓碧溪上，忽复乘舟梦日边。 行路难，行路难，多歧路，今安在。 长风破浪会有时，直挂云帆济沧海。 浪淘沙（唐）刘禹锡 九曲黄河万里沙，浪淘风簸自天涯。 如今直上银河去，同到牵牛织女家。 征人怨（唐）柳中庸 岁岁金河复玉关，朝朝马策与刀环。 三春白雪归青冢，万里黄河绕黑山。 凉州词（唐）王之涣 黄河远上白云间，一片孤城万仞山。 羌笛何须怨杨柳，春风不度玉门关。 黄河（唐）杜甫 黄河北岸海西军，椎鼓鸣钟天下闻。 铁马长鸣不知数，胡人高鼻动成群。 黄河西岸是吾蜀，欲须供给家无粟。 愿驱众庶戴君王，混一车书弃金玉。 春江花月夜 春江潮水连海平， 海上明月共潮生。 滟滟随波千万里， 何处春江无月明。 江流宛转绕芳甸， 月照花林皆似霰。 空里流霜不觉飞， 汀上白沙看不见。 江天一色无纤尘， 皎皎空中孤月轮。 江畔何人初见月， 江月何年初照人? 人生代代无穷已， 江月年年只相似。 不知江月待何人， 但见长江送流水。 白云一片去悠悠， 青枫浦上不胜愁。 谁家今夜扁舟子， 何处相思明月楼? 可怜楼上月徘徊， 应照离人妆镜台。 玉户帘中卷不去， 捣衣砧上复还来。 此时相望不相闻， 愿逐月华流照君。 鸿雁长飞光不渡， 鱼龙潜跃水成文。 昨夜闲潭梦落花， 可怜春半不还家。 江水流春去欲尽， 江潭落月复西斜。 斜月沉沉藏海雾， 碣石潇湘无限路。 不知乘月几人归， 落月摇情满江树。 正好有，就贴上来了